15/01/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación da modificación do Plan anual de contratación 2020

APROBACIÓN DO PLAN ANUAL DE CONTRATACIÓN PARA O ANO 2020 ANTECEDENTES A entrada en vigor da Lei 9/2017, de 8 de novembro, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE y 2014/24/UE, de 26 de febreiro de 2014 (en diante LCSP) establece unha serie de medidas encamiñadas a desenvolver os principios de transparencia e de publicidade das actuacións das aministracións. Unha desas medidas é a elaboración, por parte das Administracións públicas, dun Plan de Contratación, no que se programará a actividade de contratación pública, que se desenvolverá nun exercicio presupostario ou períodos plurianuais, prevista no artigo 28.4 da LCSP. Ademáis é un instrumento moi eficaz para realizar as previsións dos contratos que realice esta Deputación no exercicio 2020. A Deputación da Coruña, en cumprimento desta disposición, e co fin de fomentar a publicidade e transparencia que caracteriza a actuación desta institución, elaborou un Plan de Contratación no que se recollen as previsións de contratación da Deputación para o exercicio 2020, seguindo a liña xa establecida no ano 2019. Por Resolución da Presidencia 47039 de 30/12/2019, publicada no BOP n.º 5, do 09/01/2020, na Plataforma de Contratación do Sector Público, na páxina web e no Portal de Transparencia de esta Deputación e modificada por Resolución de Presidencia 603 de 13/01/2020, aprobouse o Plan anual de Contratación para 2020 donde se resolve: 1.–Aprobar o Plan Anual de Contratación para o ano 2020, que se achega como anexo a esta Resolución, no que se recollen as previsións de contratación da Deputación no citado exercicio. Todo iso condicionado á existencia de crédito adecuado e suficiente no exercicio correspondente e a tramitación dos correspondentes expedientes de contratación.2.–Dar conta á Comisión Informativa de Contratación, Patrimonio e Equipamento e posteriormente ao Pleno da Corporación desta aprobación.3.–Publicar o Plan anual de Contratación 2020 no Portal de Transparencia desta Deputación e no Boletín Oficial da Provincia. Así mesmo, os contratos suxeitos a regulación harmonizada, realizarase un anuncio de información previa de conformidade co establecido no art.134.2 da LCSP en relación co art.28.4. ANEXO POR SERVIZOS E CENTROS SERVIZO DE ARQUITECTURA E MANTEMENTO SERVIZO DE VÍAS E OBRAS OFICIALÍA MAIOR SECCIÓN DE INFORMACIÓN E ACTAS SECCIÓN DE ARQUIVO UNIDADE TÉCNICA DE NORMALIZACIÓN LINGÜÍSTICA IMPRENTA PROVINCIAL SERVIZO DE PATRIMONIO E CONTRATACIÓN SERVIZO DE ASISTENCIA TÉCNICA A MUNICIPIOS BIBLIOTECA PROVINCIAL CENTRO RESIDENCIAL DOCENTE CALVO SOTELO IES CALVO SOTELO CONSERVATORIO DE DANZA SERVIZO DE ACCIÓN SOCIAL, CULTURAL E DEPORTES CENTRO DE DÍA DE MENORES DE FERROL SERVIZO DE INFORMÁTICA E ADMINISTRACIÓN ELECTRÓNICA SERVIZO DE SISTEMAS E SOPORTE SERVIZO DE ORGANIZACIÓN – SECCIÓN DE FORMACIÓN SERVIZO DE ORGANIZACIÓN – SECCIÓN DE ORGANIZACIÓN DA PREVENCIÓN DE RISCOS RELACIÓNS PÚBLICAS E PROTOCOLO SERVIZO DE PROMOCIÓN ECONÓMICA, TURISMO E EMPREGO 1.–Sección de Promoción Económica e Emprego De cara ao exercicio 2020 a Sección de Promoción Económica e Emprego establece unha previsión de contratación con arreglo ao seguinte desagregamento: 1.–Está previsto facer un Plan de promover a celebración de feiras de oportunidades en distintas localidades do territorio provincial. A participación nas feiras tramitaráse a traves de contratos. ORZAMENTO: 100.000 € PARTIDA: 0510/4142/22699.2.–Asistencia a feiras: A asistencia a feiras dependerá das decisións adoptadas no ámbito político, quen decidirá sobre a presenza da Deputación nos diversos eventos que se presenten. En todo caso, hai varios eventos nos que a presenza provincial é habitual. En particular no Festival de La Luz. ORZAMENTO FESTIVAL DE LA LUZ: 60.000,00 PARTIDA: 0510/4142/22699. Posible presenza na feira FEMAGA.2.–Sección de Turismo De cara ao exercicio 2020 a Sección de Turismo establece unha previsión de contratación co seguinte desagregamento: 1.–Proxectos incluídos nos proxectos de Patrimonio. En colaboración cos concellos da provincia, son plans centrados en poñer en valor a riqueza patrimonial natural de carácter megalítico, rupestre, xeolóxico, etc, mediante a contratación de estudos técnicos, persoal especializado, divulgación, promoción, etc. De igual xeito está previsto a adquisición de elementos megalíticos como dolmes, petroglifos ou menhires, cos conseguintes trámites administrativos e legais. Os proxectos que se están a tramitar de cara ao exercicio 2020 son os seguintes: De igual xeito continuaránse os trámites comezados no exercicio 2019, como os 97.088,04 € correspondentes á adquisición de dolmes megalíticos por parte do Concello de Vimianzo para o proxecto do parque de Megalitismo.2.–Proxecto LIFE WATER WAY Trátase dun proxecto plurianual onde a Deputación, o Concello de Abegondo e a Unión Europea financiarán a colocación de fontes de auga no tramo correspondente ao Camiño Inglés. A cantidade prevista para contratar no exercicio 2020 pola Deputación son as seguintes: Asistencias técnicas externas. 31.750,00 € Creación dunha rede piloto de fontes públicas. 132.941,00 € (orzamento 2019 a incorporar nos remanentes) 3.–Asistencia a feiras: A Deputación Provincial da Coruña ven estando presente de forma continuada desde os últimos anos nas principais feiras sectoriais de turismo de Galicia, do resto do territorio español e, como non, do territorio internacional. A súa asistencia ás mesmas vense realizando cun stand institucional propio, co obxecto de servir de imaxe e escaparate publicitario dos distintos territorios que conforman a provincia da Coruña, destacando as súas propias singularidades e identidades que os fan únicos. Ademais de dar a coñecer tódalas iniciativas e proxectos que ven desenvolvendo a Deputación a prol desta provincia, accións imprescindibles para mellorar a competitividade do sector turístico da provincia da Coruña; outro obxectivo, é deixar unha pegada no mapa visual e un abanico de experiencias en cada turista que nos visita. Co obxecto de consolidar o stand de turismo da Deputación como ferramenta estratéxica de comunicación, entendendo que a imaxe diferenciada dun territorio é clave para o seu desenvolvemento socioeconómico, sostible e de calidade, desde a área de Promoción Económica, Turismo e Emprego proponse a contratación externa do novo deseño e construción do dito stand institucional. Asemade, a asistencia técnica para facerse cargo da montaxe, desmontaxe, transporte, decoración, mantemento, almacenamento e servizos complementarios nas feiras de turismo tanto nacionais como internacionais, ás que deberá asistir o adxudicatario durante as tempadas de feiras. A área de Promoción Económica, Turismo e Emprego pretende que o stand de turismo da Deputación da Coruña capte a atención dos visitantes e chame a súa atención de forma verdadeiramente innovadora. Ten a intención que o deseño e os contidos do stand non se convertan nun espazo frío e sobrio, senón convertelo nun lugar atractivo e de captación de información para o público onde poida vivir experiencias, de forma que invite aos asistentes a querer coñecer os moitos espazos e recursos turísticos que ofrece a provincia da Coruña A Coruña, 14 de xaneiro de 2020. O secretario xeral, O presidente, José Luis Almau Supervía Valentín González Formoso